<classify> Yanga hivi karibuni ilimsajili Mwinyi Haji kutoka KMKM, sasa ni zamu ya Simba kwani imesajili wachezaji wawili wa Zanzibar ambao ni Mohamed Faki aliyekuwa akicheza JKT Ruvu na Samir Nuhu ambaye aliwahi kucheza Azam FC.Wachezaji hao wamesaini Simba baada ya mikataba yao kumalizika, hivyo walikuwa ni wachezaji huru. Kwa mujibu wa taarifa iliyowekwa kwenye mtandao jana, Faki alisaini mkataba wa miaka miwili wakati Nuhu mkataba wa mwaka mmoja.Kusaini wa Faki kuitumikia Simba ilikuwa ni ndoto yake ya siku nyingi na tayari alifanya mazungumzo na timu hiyo, Yanga na Azam Fc kabla ya kumalizika kwa msimu.Idadi hiyo inafanya usajili wa Simba kufikia wachezaji watatu hadi sasa baada ya hivi karibuni kumsainisha Peter Mwalyanzi. Mwenyekiti wa Kamati ya Usajili Simba Zakaria Hanspope alisema anategemea kupata mambo mazuri kutoka kwa wachezaji hao.Faki alikuwa ni beki tegemeo katika kikosi cha kwanza cha JKT Ruvu hivyo anategemewa kuendelea kuonesha makali yake Simba.Hadi sasa Simba na Yanga ndizo zinazoshindana kwa usajili wa wachezaji wapya, huku timu nyingine zikionekana kuwasubiri wachezaji watakaotemwa na timu hizo.  <topic>: michezo 